**JAVNI POZIV**

**za dodjelu podrške za upravljanje stajskim đubrivom za 2019. godinu**

Ministarstvo poljoprivrede i ruralnog razvoja, u skladu sa Agrobudžetom za 2019. godinu i budžetskom linijom ***2.2.4. – Podrška upravljanju stajskim đubrivom***, objavljuje Javni poziv za dodjelu podrške za upravljanje stajskim đubrivom za 2019. godinu.

Ovim Javnim pozivom se utvrđuju uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA SREDSTAVA PODRŠKE**

Korisnici podrške po ovom Javnom pozivu su poljoprivredna gazdinstva, koja moraju biti upisana u Registar poljoprivrednih gazdinstava, u skladu sa Pravilnikom o obliku i načinu vođenja registra subjekata i registra poljoprivrednih gazdinstava (Službeni list Crne Gore, br. 16/14), do trenutka podnošenja zahtjeva za podršku.

**PRIHVATLJIVE INVESTICIJE**

U skladu sa ovim Javnim pozivom pravo na podršku se može ostvariti za:

1. Izgradnju i/ili adaptaciju objekata (bazena) za skladištenje stajskog đubriva,
2. Nabavku specijalizovanih tankova za lagerovanje stajnjaka.

**KRITERIJUMI PRIHVATLJIVOSTI**

Kako bi podnosilac Zahtjeva za odobravanje projekta bio prihvatljiv za podršku mora ispuniti sledeće kriterijume:

* Kvalifikovana za dobijanje podrške su ona poljoprivredna gazdinstva koja u trenutku podnošenja zahtjeva za podršku po ovom Javnom pozivu, posjeduju najmanje 5 uslovnih grla (50 ovaca, 50 koza, 5 krava/bikova, 10 junica) registrovanih u Registru za identifikaciju i obilježavanje životinja i Registru poljoprivrednih gazdinstava;
* Podršku može ostvariti podnosilac zahtjeva za odobrenje projekta (gazdinstvo) koji u prethodnom periodu nije ostvario podršku Ministarstva poljoprivrede i ruralnog razvoja za upravljanje stajnjakom;
* Podnosilac zahtjeva mora da poštuje preporuke Kodeksa dobre poljoprivredne prakse koje se odnose na objekte za držanje stoke;
* Predmet podrške mogu biti investicije koje su u skladu sa trenutnim kapacitetom proizvodnje na gazdinstvu, uz eventualno uvećanje do maksimalno 30%;
* Korisnik mora biti državljanin Crne Gore sa mjestom boravka u Crnoj Gori (kopija lične karte).

**VISINA PODRŠKE**

Maksimalno prihvatljiva investicija iznosi 4.000€ uz budžetsku podršku do 60% vrijednosti prihvatljive investicije (do 2.400€), osim za mlade poljoprivrednike (starosti do 40 godina u trenutku objavljivanja Javnog poziva), gdje podrška iznosi do 70% prihvatljive investicije (do 2.800€).

**Podrška se realizuje na kraju investicije u vidu refundacije uloženih sredstava, a nakon administrativne i kontrole na licu mjesta.**

**NEPRIHVATLJIVI TROŠKOVI**

* Troškovi uvoza i slične dažbine;
* Troškovi sopstvenog rada;
* Troškovi obrtnih sredstava;
* Kupovina ili uzimanje u zakup zemljišta i objekata;
* Bankovni troškovi, troškovi garancija i ostali slični troškovi;
* Izgradnja/adaptacija kanala za izđubravanje unutar objekata za smještaj stoke;
* Izgradnja/adaptacija krovne konstrukcije na prostoru za stajnjak;
* Troškovi nastali prije dodjele Rješenja o odobrenju podrške;
* Troškovi osiguranja i registracije.

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo poljoprivrede i ruralnog razvoja zadržava pravo provjere osnovanosti prikazanih troškova;
* Dokumentacija koja se podnosi uz Zahtjev za podršku ne smije biti starija od 6 mjeseci;
* Zahtjev će biti proslijeđen Terenskoj komisiji tek nakon ispunjenja svih uslova i kriterijuma propisanih ovim Javnim pozivom;
* Podržava se nabavka isključivo novih materijala i opreme;
* Investicija mora biti u skladu sa Kodeksom dobre poljoprivredne prakse;
* **Prihvatljiva investicija po ovom Javnom pozivu iznosi maksimum 30€/m3 za prostor za čvrsti stajnjak i 35€/m3 za osočne jame;**
* Podrška se može ostvariti uz priložen dokaz da je kupljena roba, oprema ili usluga realizovana – plaćena i to isključivo: **ovjerena faktura** za kupljenu opremu/izvedene radove, **uplatnica i ovjereni izvod iz banke** kojima se dokazuje prenos sredstava dobavljaču/izvođaču radova za nabavljenu opremu i/ili izvršene radove; a u slučaju kada je roba nabavljena iz inostranstvai **ovjeren swift** od strane banke i JCI-jedinstvena carinska isprava;
* **Prihvatljivi su isključivo originalni dokazi o plaćanju (uplatnice)**;
* Građevinski materijal mora biti namjenski utrošen;
* Izgradnja/adaptacija objekta se može podržati na objektu ili zemljištu koje je u vlasništvu/suvlasništvu podnosioca zahtjeva ili u vlasništvu članova njegove kućne zajednice, odnosno isključivo na zemljištu koje je upisano u Registar poljoprivrednih gazdinstava na ime podnosioca zahtjeva;
* Nabavka svih vrsta roba, usluga i radova može biti prihvatljiva za podršku samo ukoliko je dobavljač roba, pružalac usluga i/ili izvođač radova pravno lice registrovano za obavljanje djelatnosti vezanih za građevinske radove;
* Korisnici se mogu prijaviti za samo jedan projekat po ovom Javnom pozivu. Ukoliko se tokom kontrole utvrdi da su se članovi istog poljoprivrednog gazdinstva prijavili za 2 projekta istovremeno, oba projekta biće diskvalifikovana;
* Realizacija investicije od strane korisnika može početi tek po donošenju Rješenja o odobravanju investicije;
* Objekti izgrađeni prije datuma donošenja Rješenja o odobravanju investicije neće biti prihvatljivi za podršku;
* Ukoliko korisnik podrške odluči da sam izvrši radove na izgradnji objekta, podršku je moguće ostvariti isključivo za nabavku građevinskog materijala;
* Investicija ostaje prihvatljiva za finansiranje pod uslovom da se u periodu od pet godina od dana konačne isplate, ne dogode značajne izmjene u smislu:
  + Uticaja na njenu prirodu ili njene uslove za implementaciju;
  + Promjene u prirodi vlasništva jednog dijela investicije, ili prestanka ili izmještaja sufinansirane proizvodne aktivnosti;
* Neće se podržati investicije za koje se provjerom utvrdi da je korisnik, odnosno da se lica u privrednom društvu koje je korisnik, nalaze u krvnom srodstvu, nalaze u krvnom srodstvu u pravoj liniji do bilo kog stepena, pobočnoj liniji do četvrtog stepena krvnog srodstva ili su u tazbinskom srodstvu do drugog stepena sa dobavljačem roba ili izvođačem radova, ili se radi o povezanim licima u poslovnom smislu;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstava podsticaja shodno članu 33 Zakona o poljoprivredi i ruralnom razvoju (“Sl. list Crne Gore”, broj 56/09, 34/14 i 1/15) dužan je da vrati sredstva podsticaja koja su nenamjenski utrošena, uvećana za iznos zatezne kamate. Takođe korisnik sredstava podsticaja u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva.
* Izmjene na projektu koji je priložen uz Zahjev za podršku nijesu dozvoljene;
* Realizovana investicija će biti predmet kontrole narednih 5 godina;
* Neblagovremeno dostavljena dokumentacija se neće razmatrati.

**POTREBNA DOKUMENTACIJA UZ ZAHTJEV ZA ODOBRAVANJE PROJEKTA**

* Popunjen Zahtjev za odobravanje projekta;
* Fotografija štalskog objekta i prostora na kojem se planira vršiti izgradnja/adaptacija objekta za upravljanje stajnjakom;
* Fotokopija lične karte podnosioca zahtjeva (nosioca gazdinstva);
* Ukoliko podnosilac zahtjeva nije jedini vlasnik imovine koja je predmet investicije, potrebna je dostaviti ovjerenu saglasnost svih suvlasnika ili članova kućne zajednice na planiranu investiciju;
* Idejno rješenje ili skicu sa jasno naznačenim dimenzijama, odnosno kubikažom objekta, sa detaljnim predmjerom i predračunom (tehnička specifikacija) planiranih radova za sve radove na izgradnji/rekonstrukciji objekta;
* Posjedovni list – list nepokretnosti parcele na kojoj se planira investicija;
* Detaljna tehnička specifikacija za planiranu investiciju (tankovi za lagerovanje stajnjaka);
* Izvod iz veterinarske baze podataka;
* Potpisana i pečatirana cjenovna ponuda, predmjer i predračun za planiranu investiciju koja će biti predmet odobravanja (ako su dostavljeni na stranom jeziku treba da budu prevedeni na crnogorski jezik – ovlašćeni sudski tumač).

**POTREBNA DOKUMENTACIJA UZ ZAHTJEV ZA ODOBRAVANJE PLAĆANJA**

* Popunjen Zahtjev za odobravanje plaćanja;
* Originalni dokaz da je kupljena roba, oprema ili usluga realizovana – plaćena i to: **ovjerenu fakturu** za kupljenu opremu/izvedene radove, **uplatnicu sa ovjerenim izvodom iz banke** kojom se dokazuje prenos sredstava dobavljaču/izvođaču radova za nabavljenu opremu i/ili izvršene radove; a u slučaju kada je roba nabavljena iz inostranstvai **ovjeren swift** od strane banke i JCI-jedinstvenu carinsku ispravu;
* Garanciju za kupljenu opremu (za tankove za lagerovanje stajnjaka).

**NAČIN PODNOŠENJA ZAHTJEVA ZA ODOBRENJE PROJEKTA**

Obrazac Zahtjeva za odobrenje projekta i obrazac Zahtjeva za odobravanje plaćanja za upravljanje stajskim đubrivom za 2019. godinu mogu se preuzeti na internet stranici Ministarstva poljoprivrede i ruralnog razvoja ili u kancelarijama Odjeljenja za savjetodavne poslove u oblasti stočarstva.

Popunjene obrasce Zahtjeva sa pratećom dokumentacijom dostaviti **isključivo** putem pošte, na sljedeću adresu:

Ministarstvo poljoprivrede i ruralnog razvoja

Direktorat za ruralni razvoj

**po Javnom pozivu za dodjelu podrške za upravljanje stajskim đubrivom za 2019. godinu**

Rimski trg br. 46, 81000 Podgorica

Informacije u vezi sa ovim Javnim pozivom mogu se dobiti putem telefona:

020/482-150

Trajanje Javnog poziva je od 13. marta do 13. aprila 2019. godine.

Javni poziv će se završiti prije 13. aprila 2019. godine ukoliko se utroše sva sredstva predviđena mjerom 2.2.4 Podrška upravljanju stajskim đubrivom.

U slučaju da se predviđena sredstva utroše prije 13. aprila 2019. godine, Ministarstvo će obavijestiti javnost o završetku Javnog poziva.

Obrada primljenih zahtjeva, kontrola i odlučivanje po pristiglim zahtjevima će se vršiti u toku trajanja Javnog poziva.

**PROCEDURA REALIZACIJE**

Ministarstvo poljoprivrede i ruralnog razvoja formiraće Komisiju za dodjelu podrške, koja će sprovesti administrativnu kontrolu podnesenih zahtjeva i kontrolu na licu mjesta. Na osnovu Odluke Komisije o prihvatljivosti zahtjeva, korisnici čiji zahtjevi budu prihvatljivi za podršku, dobiće Rješenje o odobravanju projekta za investicije za dodjelu podrške za upravljanje stajskim đubrivom za 2019. godinu, na osnovu dostavljenih predračuna (koji su predmet odobrenja). Realizacija investicija od strane korisnika može početi tek po donošenju Rješenja o odobravanju projekta. Krajnji rok za završetak cjelokupne investicije i podnošenje dokumentacije za isplatu je 15. septembar 2019. godine. Nakon podnešenog Zahtjeva za odobravanje plaćanja, Komisija će sprovesti administrativnu kontrolu podnesenih zahtjeva i kontrolu na licu mjesta. Po obavljenoj kontroli realizovane investicije na licu mjesta, Komisija će pripremiti Izvještaj o obilasku sa foto-zapisom, na osnovu kojeg će se odlučiti o odobrenju za isplatu podrške. Odobreni iznos podrške će biti isplaćen na žiro-račun korisnika. Ne postoji mogućnost prenošenja investicije u narednu godinu.

**Kontakt informacije:**

|  |  |
| --- | --- |
| **Mjesto** | **Kontakt telefon** |
| Ministarstvo poljoprivrede i ruralnog razvoja  Direktorat za ruralni razvoj – Podgorica | 020/482-150 |
| Odjeljenje za savjetodavne poslove u oblasti stočarstva | |
| Podgorica | 020/265-337 |
| Bar | 030/312-965 |
| Nikšić | 040/212-012 |
| Berane | 051/233-301 |
| Bijelo Polje | 050/487-009 |
| Pljevlja | 052/353-505 |